Komisjoni määrus (EÜ) nr 1549/94,

30. juuni 1994,

millega muudetakse määrusi (EMÜ) nr 388/92, (EMÜ) nr 1727/92 ja (EMÜ) nr 1728/92, mis käsitlevad Prantsuse ülemeredepartemangude, Assooride, Madeira ja Kanaari saarte teraviljatoodetega varustamise erimeetmete üksikasjalikke rakenduseeskirju

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 16. detsembri 1991. aasta määrust (EMÜ) nr 3763/91, millega kehtestatakse teatavate põllumajandustoodetega seotud erimeetmed Prantsusmaa ülemeredepartemangude huvides [1] (muudetud komisjoni määrusega (EMÜ) nr 3714/92 [2]), eriti selle artikli 2 lõiget 6,

võttes arvesse nõukogu 15. juuni 1992. aasta määrust (EMÜ) nr 1600/92 Assooride ja Madeira suhtes teatavate põllumajandustoodete osas kohaldatavate erimeetmete kohta, [3] (viimati muudetud komisjoni määrusega (EMÜ) nr 1974/93 [4]), eriti selle artiklit 10,

võttes arvesse nõukogu 15. juuni 1992. aasta määrust (EMÜ) nr 1601/92 Kanaari saarte suhtes teatavate põllumajandustoodete osas kohaldatavate erimeetmete kohta, [5] viimati muudetud määrusega (EMÜ) nr 1974/93, eriti selle artikli 3 lõiget 4,

võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta [6] (muudetud komisjoni määrusega (EMÜ) nr 2193/93 [7]), eriti selle artikli 26 lõiget 3,

ning arvestades, et:

komisjoni määruste (EMÜ) nr 388/92 [8] (viimati muudetud määrusega (EÜ) nr 329/94 [9]), (EMÜ) nr 1727/92 [10] (viimati muudetud määrusega (EÜ) nr 1075/94 [11]) ja (EMÜ) nr 1728/92 [12] (viimati muudetud määrusega (EÜ) nr 1157/94 [13]) artikliga 6 nähakse ette antava toetuse suuruse reguleerimine vastavalt sellele, milline on kõnealuse teravilja künnishindade vahe abisertifikaatide taotlemise kuul ja sertifikaadile kandmise kuul; kanne sertifikaadile tehakse Prantsuse ülemeredepartemangude kohta vastavalt komisjoni määruse (EMÜ) nr 131/92 [14] (viimati muudetud määrusega (EMÜ) nr 2596/93 [15]) artikli 3 lõikele 6 ja Kanaari saarte, Assooride ja Madeira kohta vastavalt komisjoni määruse (EMÜ) nr 1695/92 [16] (viimati muudetud määrusega (EMÜ) nr 2596/93) artikli 4 lõikele 7 ja määrusele (EMÜ) nr 1696/92 [17] (viimati muudetud määrusega (EMÜ) nr 2596/93); abisertifikaadile teevad kande sihtkoha kohalikud ametiasutused, kui esitatakse need tooted, mida sertifikaat käsitleb;

alates 1993/94. turustusaastast alanevad ühised hinnad märgatavalt; kuna kaubasaadetiste toimetamiseks ühenduse mandriosast Prantsuse ülemeredepartemangudesse, Assooridele, Madeirale ja Kanaari saartele on vaja aega, siis see muudatus tõenäoliselt kahjustab neid ettevõtjaid, kellel on tarnekohustusi turustusaasta lõpus; seetõttu on väga oluline teha nimetatud sätetes erandeid, et hõlbustada üleminekut 1993/94. turustusaastast 1994/95. turustusaastasse;

käesoleva määrusega ettenähtud meetmed on kooskõlas teravilja korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruste (EMÜ) nr 388/92, (EMÜ) nr 1727/92 ja (EMÜ) nr 1728/92 artikliga 6 ettenähtud muudatust ei kohaldata, kui ettevõtja esitab sihtpiirkonna pädevate asutuste nõudmisi rahuldava tõendi selle kohta, et abisertifikaadile kandmiseks esitatud muud teraviljad ja teraviljatooted kui mais ja sorgo on lähetatud enne 1. juulit 1994 ning mais ja sorgo enne 1. oktoobrit 1994.

Tõend esitatakse veokirja või muu transpordidokumendi kujul, mis annab küllaldase tagatise ja on nõuetekohaselt koostatud lähetamishetkel.

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 30. juuni 1994

Komisjoni nimel

komisjoni liige

René Steichen

[1] EÜT L 356, 24.12.1991, lk 1.

[2] EÜT L 378, 23.12.1992, lk 23.

[3] EÜT L 173, 27.6.1992, lk 1.

[4] EÜT L 180, 23.7.1993, lk 26.

[5] EÜT L 173, 27.6.1992, lk 13.

[6] EÜT L 181, 1.7.1992, lk 21.

[7] EÜT L 196, 5.8.1993, lk 22.

[8] EÜT L 43, 19.2.1992, lk 16.

[9] EÜT L 42, 15.2.1994, lk 3.

[10] EÜT L 179, 1.7.1992, lk 101.

[11] EÜT L 120, 11.5.1994, lk 1.

[12] EÜT L 179, 1.7.1992, lk 104.

[13] EÜT L 130, 21.5.1994, lk 9.

[14] EÜT L 15, 22.1.1992, lk 13.

[15] EÜT L 238, 23.9.1993, lk 24.

[16] EÜT L 179, 1.7.1992, lk 1.

[17] EÜT L 179, 1.7.1992, lk 6.

--------------------------------------------------